Маркава (Маладзечанскі раён)

Ма́ркава (, ) — аграгарадок у Маладзечанскім раёне Мінскай вобласці. Цэнтр Маркаўскага сельсавета.

 Геаграфія 
Маркава знаходзіцца за 16 км на захад ад райцэнтра, горада Маладзечна і за 22 км на паўднёвы ўсход ад Смаргоні. За 5 км на захад праходзіць мяжа з Гродзенскай вобласцю. Мясцовасць належыць басейну Нёмана, праз вёску працякае рэчка Гадзея, прыток Ушы. Праз сяло праходзіць аўтадарога Р65 (Маладзечна — Смаргонь), іншыя дарогі вядуць у бок Маліноўшчыны і Трапалава.

 Гісторыя 
Вядомы з 1415 года як велікакняжацкае сяло і двор Маркаўскі стан. З 1476 года і да пачатку XVI ст. згадваецца як цэнтр павета і воласці. Разбурана ў 1519 годзе падчас маскоўска-літоўскай вайны 1512—1522 гадоў. У 1532 годзе ўласнасць Яна Радзівіла. У 2-й палове XVI ст. — мястэчка, гаспадарскае ўладанне. У XVII ст. у мястэчку дзейнічаў касцёл. У XVIII ст. — цэнтр староства.

У 1740 годзе кашталян інфлянцкі Ян Юстыніян Шчыт пабудаваў новы касцёл, пры якім дзейнічала школа.

З 1793 года, пасля другога падзелу Рэчы Паспалітай — ў складзе Расійскай імперыі.

У XIX ст. — мястэчка Вілейскага павета Мінскай губерні.

У 1806 годзе маёнтак Маркава набыў дваранін-каталік Ян Віктаравіч Любанскі.

У 1897 — мястэчка Лебедзеўскай воласці, мела царкву, капліцу, народнае вучылічша.

З 1921 года, паводле пагаднення паміж Польшчай і бальшавікамі — у складзе Віленскага ваяводства Польшчы.

З 1939 года — у Маладзечанскім павеце Вілейскай вобласці БССР.

З 12 кастарычніка 1940 года — цэнтр сельсавета Маладзечанскага раёна Вілейскай вобласці.

З 1944 года — у Маладзечанскай вобласці.

З 1949 года — цэнтр калгаса «Чырвоны Прамень».

З 1960 года — у Маладзечанскім раёне Мінскай вобласці.

З 3 мая 2010 — аграгарадок.

 Насельніцтва 
 1860 год — 369 чалавек, 45 двароў
 1897 год — 765 чалавек, 122 двары
 1999 год — 752 чалавекі
 2010 год — 692 чалавекі

 Інфраструктура 
Станам на 2017 год у аграгарадку працавалі:

 сярэдняя школа (82 чалавекі)
 дзіцячы садок
 клуб
 пошта
 амбулаторыя
 4 крамы
 бібліятэка

 Славутасці 
 Свята-Троіцкая царква (1860)
 Капліца (XIX ст.)
 Каплічка (пасля 1990), у цэнтры агарагарадка

 Вядомыя асобы 
 Васіль Пятровіч Рагуновіч (нар. 1934) — вучоны ў галіне гідратэхнікі, доктар тэхнічных навук.
 Таццяна Сапач (1962—2010) — журналістка, паэтэса, удзельніца беларускага нацыянальна-культурніцкага і нацыянальна-дэмакратычнага руху.

 Спасылкі 


 У 2018 ГОДЗЕ ВЁСКА ЛЮБАНЬ БУДЗЕ АДЗНАЧАЦЬ 210-ГОДДЗЕ З ЧАСУ СВАЙГО ЗАСНАВАННЯ  // peramoga.by

Катэгорыя:Маркаўскі сельсавет
Катэгорыя:Населеныя пункты Маладзечанскага раёна

Катэгорыя:Любанскія